open-index/open-wikipedia-markdown huggingface dataset:
Bessarabiske tyskere

**Bessarabiske tyskere** (tysk: *Bessarabiendeutsche*, rumensk: *Germani basarabeni*) er en etnisk gruppe som levde i Bessarabia (deler av dagens Moldova og Ukraina) mellom 1814 og 1940. Mellom 1814 og 1842 immigrerte omtrent  fra Baden, Württemberg, Bayern, deler av Kongeriket Preussen som ligger i dagens Polen, og Alsace i dagens Frankrike, til det russiske området Bessarabia ved Svartehavet. Området, på svartehavskysten, var en del av Det russiske keiserdømme som Novorossija, før det senere ble til Bessarabia-guvernementet. I deres 125-år lange historie var de bessarabiske tyskerne stort sett landlige. Fram til deres tilbakeflyttning til Det stortyske riket (gjennom befolkningsutveksling avtalt i Molotov-Ribbentrop-pakten) var gruppen en minoritet, og utgjorde ikke mer en 3 % av befolkningen (). De blir skjelnet fra svartehavstyskere, som bosatte seg øst for Odessa.

Den tidligere tyske presidenten Horst Köhler er av bessarabisktysk opphav. Før de flyttet til Tyskland i 1940, levde foreldrene til Köhler i den tyske kolonien Rîșcani i Nord-Bessarabia. Deretter ble de flyttet til tyskokkupert Polen, hvor Köhler ble født. 

## Se også
* Volgatyskere
## Referanser
Diecinueve de Abril

**Diecinueve de Abril** eller **19 de Abril** (spansk for «19. april») er en by  i Rocha-departementet i det sørøstlige Uruguay. Byen har 205 innbyggere.

## Befolkning
Diecinueve de Abril har 205 innbyggere *(beregning 2011)*.

Kilde:

## Transport
 Ruta 9 forbinder Diecinueve de Abril med  og Chuy.

## Referanser


## Eksterne lenker
* 
* Kart over Diecinueve de Abril
Raudeggbreen

**Raudeggbreen** er en isbre i Skjåk kommune i Innlandet. Den ligger på Strynefjellet, like sør for Gamle Strynefjellsvegen. Breen har et areal på  og ligger mellom  og  meter over havet.

Breen har navn etter fjellet Raudeggi (1 939 moh.), som ligger like sør for breen.

Hele breflaten ligger innenfor Breheimen nasjonalpark.

## Se også
*Norges isbreer

## Referanser
Gutzon Borglum

**John Gutzon de la Mothe Borglum** (1867–1941) var en amerikansk maler og billedhugger, kjent for blant annet de gigantiske presidenthodene i Mount Rushmore i Sør Dakota.

Stamfaren var kannik i Børglum kloster ved Hjørring kommune i Danmark. Foreldrene til Borglum var mormonere fra Idaho. Borglums bror, Solon H. Borglum (1868–1922), var også en kjent billedhugger.

Borglums familie bodde i Fremont, Nebraska fra han var syv år gammel. Da han ble ferdig med det som i dag regnes som gymnaset, flyttet familien til California.

Sin kunstneriske utdannelse fikk han ved San Francisco Art Association og senere ved Académie Julian og École des Beaux-Arts i Paris, hvor han kom i kontakt med og ble inspirert av Auguste Rodin.

## Arbeider

Hans hovedverk er presidenthodene i Mount Rushmore som han arbeidet med fra 1927 til sin død i 1941. Av andre verker kan nevnes: Rytterstatue av sørstatsgeneral Philip Sheridan (1908), Abraham Lincoln i Kongressbygningen i Washington D.C. og Stone Mountain i Georgia (1912–1923). Arbeidene med å fullføre Mount Rushmore ble ledet av Borglums sønn, og på det meste var 400 mann beskjeftiget med arbeidet.

## Medlemskap

* Societe Nationale des Beaux Arts

## Annet
Selv om det ikke finnes bevis for at Borglum offisielt noen gang ble medlem av Ku Klux Klan, var han dog «dypt involvert i klanpolitikken». 

## Referanser


## Eksterne lenker
* 
*
Prærievogn

**Prærievogn** (engelsk: *covered wagon*, «overdekket vogn»; eller sjeldnere: *prairie schooner*, «prærie-skonnert») er navnet på en type vogn som var den vanligste transportmetoden i det før-industrielle USA. Men prærievogner er ikke begrenset til Amerika, og i mange land var prærievogn vanlig for å flytte, og i noen krigsrammede land, flykte. I USA derimot ble vognen et symbol på Amerikas utvidelse, og koloniseringen av vesten. Vognene var fremste måte for nybyggere å frakte sine eiendeler langs nybyggerruter som Oregon Trail.

## Se også
* Ville vesten
* Oregon Trail

## Referanser
Adolf Wermuth

**Adolf Wermuth** (født 23. mars 1855 i Hannover, død 11. oktober 1927 i Berlin) var en tysk jurist, embetsmann og politiker (partiløs). Wermuth var sitt lands finansminister fra 1909 til 1912 og overborgermester i Berlin fra 1912 til 1920.

## Liv og virke
### Bakgrunn
Wermuth var sønn av generalpolitidirektør Karl Georg Ludwig Wermuth; familien var borgerlig med monarkistisk sinnelag. Etter abitur fra Gymnasium Andreanum i Hildesheim studerte han jus ved universitetene i Leipzig, Heidelberg og Göttingen og tok juridisk statseksamen.

### Karriere
Wermuth arbeidet som dommer og hadde ulike stillinger i innenriksdepartementet. Han var tysk representant (rikskommissær) ved Melbourne Centennial International Exhibition i 1888 og verdensutstillingen i Chicago 1893. Etter overleveringen av Helgoland fra Storbritannia til Tyskland i 1890 (Helgoland–Zanzibar-traktaten) ledet han interimsadministrasjonen av øya.

Adolf Wermuth ble første understatssekretær i Reichsschatzamt og deretter fra 1909 statssekretær samme sted (finansminister). Han ble ansvarlig for gjennomføringen av riksfinansreformen utarbeidet av regjeringen Bülow. Wermuth gikk av som finansminister i regjeringen Bethmann Hollweg da hans forslag om forhøyet arveavgift ikke fikk regjeringssjefens tilslutning. 

I mai 1912 ble Wermuth valgt av byparlamentet til etterfølger av Martin Kirschner til overborgermester i Berlin. Dette embede innehadde han fra 1. september 1912 til 25. november 1920. Som overborgermester i Berlin grunnla han kommunale elektrisitetsverk og utvidet det underjordiske jernbanesystemet. Da byens vareforsyning for næringsmidler i 1912 fungerte dårlig, lot Wermuth byen kjøpe kjøtt for 12 millioner riksmark. Kjøttvarene ble solgt videre til innbyggerne til kostpris. Han ledet byen ved utvidelsen til Stor-Berlin i oktober 1920. 

Adolf Wermuths stilling ble svakere etter revolusjonen i 1918, særlig som følge av de stadige streikene og ytterliggående sosialisters innflytelse i de kommunale organer. Etter elektrikerstreiken i 1920 mistet han støtte fra såvel sosialistisk som borgerlig hold og gikk av som overborgermester etter valget i 1920, da flertallet gikk til sosialdemokratene og USPD.

Wermuth utga sine memoarer *Ein beamtenleben* (*En embetsmanns liv*) i 1922.

## Referanser
Dieciocho de Julio

**Dieciocho de Julio** eller **18 de Julio** (spansk for «18. juli») er en by i Rocha-departementet i det sørøstlige Uruguay. Byen har 977 innbyggere.

## Historie
Byen ble grunnlagt i 1903.

## Befolkning
Dieciocho de Julio har 977 innbyggere *(beregning 2011)*.

Kilde:

## Transport
 Ruta 19 forbinder Dieciocho de Julio med  og .

## Referanser


## Eksterne lenker
* Kart over Dieciocho de Julio
Remyra stadion (Levanger)

**Remyra stadion** er et idrettsanlegg i Skogn i Levanger kommune. Anlegget er hjemmebanen til Skogn Idrettslag. Det har tre forskjellige baner, en med kunstgress, en med naturgress og en ballbinge. Ved stadion finnes også en kiosk.

## Referanser
Høyspent likestrømsoverføring

**Høyspent likestrømsoverføring** (HVDC) er et overføringssystem av elektrisk energi over store avstander ved hjelp av likestrøm. 

HVDC har mindre effekttap enn høyspent vekselstrøm fordi likestrøm bare har tap over ohmsk motstand. Vekselstrømsoverføring har i tillegg reaktivt tap mellom ledningene og mot jord. Ved overføring med luftledninger kan dette kompenseres ved å øke avstanden mellom de enkelte lederne, ved bruk av jord- eller sjøkabler er dette ikke mulig.

HVDC ble mulig med utviklingen av moderne kraftelektronikk, og teknikken består grovt sett av å benytte likerettere for å skape likestrøm av vekselstrøm.

Systemet anvendes for eksempel til overføring av elektrisk energi over lengre avstander (+500 kilometer) ved hjelp av sjøkabel og/eller luftlinje. Over kortere avstander eller ved flere forgreninger blir omformerutstyret for dyrt. 

Eksempler på HVDC-forbindelser: 
* Cross-Skagerrak
* HVDC Gezhouba-Shanghai
* HVDC Tre kløfter-Changzhou
* HVDC Tre kløfter-Guangdong
* HVDC Yunnan-Guangdong
* NorGer
* NordLink
* NorNed
* North Sea Network

## Se også
* Høyspenningsoverføring

## Eksterne lenker
* *[http://www.siemens.co.in/pool/about_us/our_business_segments/hvdc_proven_technology.pdf High Voltage Direct Current Transmission. Proven Technology for Power Exchange] (PDF, 3,55&nbsp;MB).* Siemens, 2008 (engelsk)
Horndøla

**Horndøla**, også kjent som **Storelva**, er ei elv i Hornindalen, Volda kommune i Møre og Romsdal. Den dannes ved samløpet av Sætreelva og Terdøla og renner derfra i vestlig retning til munningen i Hornindalsvatnet ved kommunesenteret Grodås. Elva er  lang ( medregnet Terdøla). Den har et nedbørfelt på  og middelvannføringen ved munningen er .

## Referanser
Komplettligaen

**Komplettligaen** er et norsk divisjons- og sesongbasert seriespill i regi av Skagerrak Technologies AS. Våren 2026 endret serien navn fra «Good Game-ligaen» til «Komplettligaen». Serien har tidligere også hatt navnene «SteelSeries Starcraft League», «Logitech G-series», «Telenorligaen», «Telialigaen» og «Good Game-ligaen».

Selve seriespillet er fordelt over fem spilltitler som deltakende klubber og spillere konkurrerer innenfor. En sesong går over fire måneder, og er fordelt på henholdsvis vår-serien og høst-serien. 

Med første sesong under nytt navn lanserte Good Game-ligaen også Tippecupen. Dette gir en mulighet for alle til å konkurrere om pengepremier, uansett divisjon. 

I ligaens første sesong, våren 2014, var StarCraft 2 eneste tittel. Høsten 2014 ble ligaen utvidet med ytterligere to titler, Counter-Strike: Global Offensive og League of Legends. Våren 2015 ble Hearthstone lagt til ligasystemet. Rocket League ble lagt til våren 2017, PlayerUnknown's Battlegrounds ble lagt til høsten 2019 og Overwatch 2 kom våren 2023.

## Struktur og formalisering av regler
Serien er delt inn i divisjoner basert på ferdighetsnivå fra 1. til 7. divisjon. Hver divisjon har 8 lag, hvorav 4. til 7. divisjon har flere avdelinger. Lagene møter hverandre én gang per sesong, dermed spiller hvert lag 7 kamper i løpet av seriespillet.

Lagene rangeres etter et poengsystem, hvor seier gir tre poeng, uavgjort ett poeng, og tap null poeng. Hvis to eller flere lag står med like mange poeng ved endt seriespill, blir antall runder tellende, deretter gjelder antall runder vunnet, og til slutt innbyrdes oppgjør mellom lagene for å avgjøre plassering på tabellen.

Ved endt seriespill rykker de to dårligst rangerte lagene ned, mens de øverste fire i 1. divisjon går til sluttspill. De to øverste lagene i 2. og 3. divisjon rykker direkte opp, mens avdelingsvinnerne i 4. divisjon og lavere spiller «playoff» om to opprykksplassene.

### Regelement - oversikt

* Kampreglement - Gjelder for alle spill og turneringer i regi av Gamer.no sentralt. Går på tvers av spilltittel.
* Spilleregler - Konkrete bestemmelser knyttet til de spesifikke spilltitlene det arrangeres serie og turneringer i. Disse er også til allment bruk for tredjeparts arrangører.
* Reaksjonsreglement - Tar for seg disiplinering, sanksjoner, og reaksjoner som følge av regelbrudd og overtredelser.

## Medaljeoversikt

### StarCraft II

### Counter-Strike: Global Offensive

### League of Legends

### Hearthstone

### Rocket League

### Overwatch 2

## Referanser


## Eksterne lenker
* Hjemmeside
Daydream

«**Daydream**» er en sang som ble spilt inn og utgitt på singel i 1969 av den belgiske rockegruppa Wallace Collection. Den var også med på gruppas debutalbum *Laughing Cavalier*, som kom ut samme år. Sangen er skrevet av bandmedlemmene Raymond Vincent og Sylvain Van Holmen, og australske David Mackay, som også var produsent for singelen. Sangens melodi er hentet fra Pjotr Tsjajkovskijs ballett Svanesjøen. Singelen gikk til topps på den belgiske singellista og nådde 13.-plass i Nederland.

En instrumentalversjon innspilt samme år av Frank Pourcel og hans Grand Orchestra ble i 1972 brukt da NRK laget informasjonsfilmer om fjellvettreglene. Den er også blitt brukt flere ganger senere i nye filmer om dette, og melodien forbindes derfor i Norge vanligvis med fjellvettreglene og påske.

## Referanser
Anders Ohlsson

**Anders Ohlsson** (født 6. desember 1959) er en svensk tidligere fotballspiller og nåværende fotballtrener. Ohlsson, som var spiss, spilte 44 kamper og scoret fire mål for Malmö FF i Allsvenskan fra 1973 til 1983. Ohlsson har også spilt for Helsingborgs IF og Trelleborgs FF i lavere divisjoner.

Ohlsson er fotballtrener for Malmö FFs ungdomsakademi.

## Referanser


## Litteratur
*
Rickard Strömbäck

**Rickard Strömbäck** er en svensk tidligere fotballspiller. Strömbäck, som var forsvarsspiller, spilte 44 kamper og scoret ett mål for Malmö FF i Allsvenskan fra 1980 til 1984.

## Referanser


## Litteratur
*
Svensk Bilprovning

**Aktiebolaget Svensk Bilprovning** er et svensk statsaksjeselskap som har til formål å utføre inspeksjon av kjøretøyer og tilhengere, herunder periodisk kjøretøykontroll.

Selskapet ble stiftet i september 1963. Drøyt ett år senere, den 1. januar 1965, ble periodisk kjøretøykontroll obligatorisk for alle registrerte motorvogner og tilhengere. Svensk Bilprovning hadde da 108 permanent åpne og 27 uregelmessig åpne stasjoner. Selskapet tok også over majoriteten av de kjøretøykontroller som tidligere ble utført av Statens Bilinspektion.

Den 1. juli 2010 ble Bilprovningens monopol på kjøretøykontroll avskaffet og markedet ble åpnet for konkurrenter. I juni 2011 hadde tre private foretak tilsammen 13 stasjoner, mens Bilprovningen hadde rundt 200.

Som en direkte følge av den svake interessen for nyetablering av konkurrerende kjøretøykontrollforetak besluttet myndighetene i januar 2012 at det eksisterende stasjonsnettet skulle deles geografisk i tre like store deler, hvorav én del skulle beholdes av Bilprovningen. De øvrige to delene skulle selges til villige spekulanter. Gjennom dette håpet regjeringen å kunne stimulere en nyetablering for dermed å fremme konkurransen i kjøretøykontrollmarkedet. I juli samma år ble det signert en avtale om å selge inspeksjonsverksteder i Mälardalen og Nord-Sverige for 375 millioner kroner til Opus Group AB. Den 5. november 2012 ble salget av 70 av Bilprovningens stasjoner sluttført. Disse hører nå til Opus Bilprovning AB, et datterselskap til Opus Group.

I november 2012 ble Bilprovningens aktiva solgt til Söderport Fastigheter AB. Hovedkontoret ble flyttet i begynnelsen av 2012 til Kista, etter å i drøyt 40 år ha ligget i Vällingby.

Den 18. mars 2013 ble AB Svensk Bilprovning delt i to deler ved at 48 prosent av aksjene ble overført til et holdingselskap, FBYB Holding, som eies av de bransjeorganisasjoner og forsikringsselskaper som tidligere var deleiere i AB Svensk Bilprovning. De 56 stasjonene i denne delen har 450 ansatte. Investeringsselskapet Volati AB har fått i oppdrag å drive stasjonene og har en opsjon på å kjøpe virksomheten i 2015. Kjøretøykontrollvirksomheten markedsføres under navnet Besikta Bilprovning. Bilprovningen er altså et helstatlig selskap med 89 stasjoner, to mobile anlegg og 650 ansatte.

## Eksterne lenker
*
Periodisk desimaltall

Et **periodisk desimaltall** er en måte å gjengi rasjonale tall i titallsystemets aritmetikk. Desimalframstillingen av et tall sies å være periodisk hvis det forekommer gjentagelse av verdier med jevne mellomrom og den gjentatte delen ikke er null. For eksempel er desimalframstillingen av ⅓ lik 0,333..., det vil si at sifferet «3» gjentas evig. Er mer komplisert eksempel er , der desimalene blir periodiske etter det *andre* sifferet etter desimaltegnet og deretter gjentas sekvensen «144» evig, det vil si 5,8144144144…. For tiden (2015) finnes det ingen universelt godtatt notasjon for periodiske desimaltall.

Et tall som ikke kan uttrykkes som et forhold mellom to heltall sies å være irrasjonalt. Desimalframstilligen av slike tall pågår evig uten repetisjon. Eksempler på slike irrasjonale tall er  (pi) og \sqrt 2 (kvadratroten av 2).
Tim Parkin

**Timothy John «Tim» Parkin** (født 31. desember 1957 i Penrith) er en engelsk tidligere fotballspiller og fotballtrener. Parkin, som var forsvarsspiller, spilte 422 seriekamper i The Football League, og tilbragte også to år som profesjonell spiller i Allsvenskan.

Parkin startet karrieren som profesjonell spiller i Blackburn Rovers, før han i januar 1980 signerte for Malmö FF. Med Malmö FF spilte han i finalen av Intercontinental Cup, vant Svenska Cupen i 1980, og bidro til klubbens andreplass i Allsvenskan. Parkin vendte tilbake til England da han signerte for Almondsbury Town i august 1981, men var kun en dag i klubben før han signerte for Bristol Rovers. Han gikk 14. juli 1986 til Swindon Town i en overgang verd 27 500 GBP, hvor han var med da klubben greide opprykk fra engelsk 3. divisjon via play-off i 1987. Han gikk til Port Vale i en overgang verd 60 000 GBP 8. desember 1989, og ble lånt ut til Shrewsbury Town oktober 1991. Han gikk til Darlington i mai 1992 i en gratis overgang, og ble klubbens interimmanager i oktober 1993. Den påfølgende måneden signerte han for non-league-klubben Barrow, før han kort tid senere la opp som fotballspiller.

## Meritter
### Malmö FF
* Svenska Cupen: 1980

## Referanser


## Litteratur
* 
* 

## Eksterne lenker
*
Peter Hillgren

**Peter Hillgren** (født 15. mars 1966) er en svensk tidligere fotballspiller. Hillgren, som var spiss, spilte for Malmö FF, Trelleborgs FF og Helsingborgs IF i Allsvenskan.

## Klubbkarriere
### Malmö FF
Hillgren startet sin karriere som profesjonell fotballspiller i Malmö FF, hvor han var i to perioder. Sammenlagt spilte Hillgren 41 kamper og scoret åtte mål for klubben, samtlige i Allsvenskan.

### Trelleborgs FF
Hillgren hadde et opphold fra 1990 til 1992 i Trelleborgs FF, og var med da klubben rykket opp i Allsvenskan etter 1991-sesongen. Hillgren spilte 24 kamper og scoret ni mål for klubben etter opprykket, samtlige i 1992-sesongen.

### Helsingborgs IF
Hillgren gikk direkte fra Malmö FF til den rivaliserende klubben Helsingborgs IF i 1995. Hillgren spilte sammenlagt åtte kamper og scoret to mål for klubben, samtlige i 1995-sesongen av Allsvenskan.

## Referanser


## Litteratur
* 
*
Stortingsvalget 2013 i Saltdal

**[[Stortingsvalget 2013]] i Saltdal** ble avholdt 9. september 2013 i Saltdal kommune i Nordland.
Det var 3643 stemmeberettigede velgere i Saltdal. Av disse avga 2751 stemme. De godkjente stemmene fordelte seg slik på partiene:

## Referanser
Regnerekkefølge

**Regnerekkefølgen** er en samling av regler som angir en rekkefølge for de forskjellige operasjonene i et gitt aritmetisk uttrykk slik at flertydige resultater unngås. Slike regler brukes i matematikk og i programmering.

Siden den moderne algebraiske notasjonen ble innført, har multiplikasjon fått høyere prioritet enn addisjon. Rekkefølgen er:
#Parenteser
#Potenser og røtter
#Multiplikasjon og divisjon
#Addisjon og subtraksjon

Med en parenteser kan det angis at delberegningen i parentesen skal utføres først, slik at delresultatet erstatter parentesen i det omgivende uttrykket. På grunn av prioritetsreglene er parenteser ofte ikke nødvendig, for eksempel er a + b \cdot c det samme som a + (b \cdot c) fordi multiplikasjon har høyere prioritet enn addisjon.

For operasjoner som ikke er kommutative, som divisjon eller subtraksjon, er det nødventig med en konvensjon om hvordan deluttrykk skal beregnes, som regel skjer dette fra venstre mot høyre.

Eksempel: 1 : 2 · 3 = (1 : 2) · 3 = , mens 1 · 2 : 3 = (1 · 2) : 3 = 

I litteraturen kan man se uttrykk som \hbar^2/2I som skal tolkes som \hbar^2/(2I). Regelen er i slike tilfeller at den underforståtte multiplikasjonen mellom 2 og *I* har høyere presedens enn eksplitt divisjon og multiplikasjon. (Eksemplet er fra side 96 i 4. utgave av Hemmers *Kvantemekanikk*.)

I forbindelse med SI-enheter sees dette ofte brukt, f.eks. skrives ofte enheten for varmeledning som W/mK. SI brosjyren krever imidlertid at man skal bruke parenteser for å unngå tvil, dvs. man skal skrive W/(m&nbsp;K).

## Eksempler
*2 + 3 · 7 + 27 = 2 + 3 · 7 + 128 = 2 + 21 + 128 = 151
*(1 + 2) · (3 + 4) = 3 · 7 = 21
*10 - 10 · 10 +10 = -80

## Referanser
Togfonden DK

**Togfonden DK** er en navnet på en politisk avtale om å bruke/reservere 28,5 milliarder kroner på jernbaneinfrastruktur foreslått den 1. mars 2013 av regjeringen og vedtatt av regjeringen, Dansk Folkeparti og Enhedslisten den 17. september 2013. Partiene har avtalt å finansiere avtalen ved å harmonisere beskatningen på å utvinne råolje i Nordsjøen og dermed øke beskatningen av noen av oljeselskapene. Togfonden DK skal finansiere en blanding av ny og oppgradert jernbaneinfrastruktur, der muliggjør timemodellen og elektrifisering av resten av hovedbanenettet, så reisetiden med tog kan reduseres på tvers av landet.

Den politiske forlikskrets vedtok den 14. januar 2014 at hovedparten av midlene skal brukes på høyhastighetsjernbaner på Vestfyen, over Vejle Fjord og mellom Hovedgård og Hasselager syd for Aarhus til hastigheter på opptil 250&nbsp;km/t. Endvidere skal en rekke eksisterende tilstøtende banestrekninger oppgraderes til 200&nbsp;km/t og elektrifiseres. Dermed kan der innføres «superlyntog», som kan redusere reisetiden til én time mellom Odense og henholdsvis København, Aarhus og Esbjerg – og mellom Aarhus og Aalborg. Øvrige lyntog og korresponderende tog vil herutover redusere reisetiden til en rekke prioriterte byer.

Utover infrastruktur, som realiserer timemodellen, bygges en ny jernbane mellom Jelling og Billund Lufthavn, den resterende del av hovednettet elektrifiseres, hovedparten av landets regionalbaner hastighetsoppgraderes, Ny Ellebjerg stasjon får to nye perronger, som bygges flere stasjonsnære parkeringsplasser, jernbanegodsbetingelsene på Hirtshalsbanen og Skagensbanen forbedres, og der bygges nivåfri skjæring mellom København-Ringstedbanen og banen ved Vigerslev Alle.

Togfonden DK er kritisert blant annet av opposisjonen for å bygge på et for usikkert økonomisk grunnlag og for å forringe vilkårene for investorene i Nordsjøen. Endvidere er det påpekt at den samfunnsøkonomiske forrentning av elektrifiseringen mellom Vejle og Struer og mellom Aalborg og Frederikshavn er for lav. Herudover er togplanen kritisert for ikke i tilstrekkelig grad å tilgodese byene i Trekantsområdet med superlyntog. I januar 2015 vurderte Tænketanken Kraka at der manglet 18 milliarder kroner i finansieringen av prosjektet på grunn av den lave oljeprisen.

## Referanser
Fjerdegradsfunksjon

I matematikk er en **fjerdegradsfunksjon** en funksjon på formen
:f(x)=ax^4+bx^3+cx^2+dx+e,
der *a* er forskjellig fra null,
som er definert av et polynom av fjerde grad, på engelsk kalt **quartic polynomial**.

Noen ganger brukes betegnelsen **bikvadratisk** istedenfor *quartic*, men vanligvis refererer **bikvadratisk funksjon** til en kvadratisk funksjon av et kvadrat (eller, tilsvarende, til funksjonen definert av en fjerdegradsfunksjon uten ledd med oddetallsgrad) som har formen
:f(x)=ax^4+cx^2+e.

En **fjerdegradsligning**, eller ligning av fjerde grad, er en ligning som setter en fjerdegradsfunksjon lik null, på formen
:ax^4+bx^3+cx^2+dx+e=0 ,
der .

Den deriverte av en fjerdegradsfunksjon er en tredjegradsfunksjon

Siden fjerdegradsfunksjonen er definert av et polynom med partallsgrad, har den den samme grensen når argumentet går til positiv eller negativ uendelighet. Hvis *a* er positiv, øker funksjonen til positiv uendelighet i begge ender, og derfor har funksjonen et globalt minimum. På samme måte, hvis *a* er negativ, avtar den til negativ uendelighet og har et globalt maksimum. I begge tilfeller kan den, men ikke alltid, ha et annet lokalt maksimum og et annet lokalt minimum.

Graden fire er den høyeste graden slik at hver polynomligning kan løses med rottegn.
Operasjon Vistula

**Operasjon Vistula** eller **«Wisła»** (polsk: *Akcja Wisła*) var kodenavnet på tvangsflyttingen av Etterkrigs-Polens ukrainske minoritet (inkludert bojkoer og lemkere) til de «gjenvunnede områdene». Tvangsflyttingen ble utført av de sovjetiskkontrollerte polske kommunistmyndigheter for å fjerne enhver støttemulighet for den ukrainske opprørshæren etter massakrene på polakker i Volhynia og Øst-Galicia i 1943–44.
Omtrent  sivile bosatt rundt Bieszczady og De lave Beskidene ble tvangsflyttet til de tidligere tyske østområdene som ble tildelt Polen ved Jaltakonferansen ved andre verdenskrigs slutt.

Operasjonen ble oppkalt etter elven Vistula («Wisła» på polsk).

Etter kommunismens fall i Øst-Europa ble operasjonen fordømt av mange polske og ukrainske politikere og historikere. Operasjonen har blitt klassifisert som etnisk rensning av vestlige og polske kilder, samt ukrainske.

## Se også
* Fordrivelsen av tyskere etter andre verdenskrig

## Referanser
Trekantområdet

**Trekantområdet** er geografisk sett området mellom Vejle Fjord, Kolding Fjord og Lillebælt i det tidligere Vejle amt i Danmark med byene Vejle, Fredericia og Kolding som de mest betydningsfulle. De tre byene har siden begynnelsen av 1960-årene samarbeidet om å koordinere en rekke bymessige funksjoner.

Dette samarbeidet har resultert i et formalisert næringslivssamarbeid mellom de syv kommunene Billund, Fredericia, Haderslev, Kolding, Middelfart, Vejen og Vejle. Kommunene har tilsammen 432&nbsp;909 innbyggere på 3&nbsp;450,8 km² (2023).

Trekantområdet ledes av et styre som består av borgermesterne i de syv medlemskommunene og formann per 2024 er Jens Ejner Christensen, borgermester i Vejle. Sekretariatet ledes av en direktør i tillegg til 16 medarbeidere.

## Referanser


 
 
 


## Eksterne lenker
*
Energiklagenævnet

**Energiklagenævnet** er en dansk klageinstans som hører under Klima- og Energiministeriet.

Nemnden fungerer som siste klageinstans for myndighetsavgjørelser innenfor energiområdet. Det består av en formann, en nestformann samt en rekke medlemmer med særlig kjennskap til energimessige forhold. Nemnden har eget sekretariat, som bistår med forberedelsen og utførelsen av nemndens beslutninger.

## Eksterne lenker
*
Energinet

**Energinet** er en selvstendig, offentlig virksomhet som eies av Klima-, Energi- og Forsyningsministeriet. Virksomheten ble etablert i 2005 på bakgrunn av en fusjon mellom Eltra, Elkraft System, Elkraft Transmission og Gastra. Energinet er en såkalt *transmission system operator* (TSO), som innebærer at Energinet har ansvaret for å drive det sentrale overføringsnettet i Danmark innenfor elektrisitet og gass; på elektrisitetssiden dreier det seg om systemene for 132 kV, 150 kV, 220 kV samt 400 kV. I 2014 var 25 prosent av høyspentledningene kabler i jorden.

Energinet beskjeftiger ca. 700 medarbeidere og har hovedsete i Erritsø ved Fredericia. Gassdivisjonen er beliggende i Ballerup.

## Eksterne lenker
*
Energistyrelsen

**Energistyrelsen** ble opprettet i 1976 og er pr. 23. november 2007 et direktorat under Klima- og Energiministeriet. Der er ca. 250 medarbeidere beskjeftiget i Energistyrelsen.

Energistyrelsen arbeider med nasjonale og internasjonale oppgaver i relasjon til produksjon, forsyning og forbruk av energi, samt reduksjon av Danmarks CO2-utslipp.

Formålet er å sikre en klimavennlig, effektiv og sikker energianvendelse og -produksjon.

Visjonen er at Danmark skal være 100 prosent uavhengig av fossile brensler. Energistyrelsen er i denne prosess en førende aktør – nasjonalt som internasjonalt.

Energistyrelsen har ansvar for hele kjeden av oppgaver knyttet til produksjon og forsyning, transport og forbruk av energi, samt energieffektivisering og energibesparelser. Samtidig har direktoratet ansvar for den danske klimainnsatsen, herunder for implementering av de nasjonale CO2-mål, innsatsen til begrensning av utslippet av drivhusgasser samt klimatilpasning.

En av Energistyrelsens sentrale oppgaver er å rådgi ministeren om energi- og klimaspørsmål og ivareta administrasjonen av den danske energilovgivning. Videre gjennomfører direktoratet analyser og vurderinger av utviklingen på energi- og klimaområdet nasjonalt og internasjonalt og ivaretar danske energipolitiske interesser i det internasjonale samarbeidet.

Energistyrelsen er organisert i fem faglige områder, og har videre tilknyttet et administrasjonssekretariat og et energisparesenter.

## Referanser


## Eksterne lenker
* 
* Energistyrelsens hjemmeside (kilde)
Patent- och registreringsverket

**Patent- och registreringsverket** (**PRV**) er et svensk forvaltningsorgan som beskytter oppfinnelser, varemerker og design med immaterielle rettigheter. PRV har også ansvar for skifte av for- og etternavn, og utsteder utgivningsbevis for periodiske skrifter.

PRVs virksomhet er avgiftsfinansiert. Blant de ansatte er særlig ingeniører, jurister og andre profesjonelle spesialister. Totalt har PRV 350 ansatte i Stockholm og Söderhamn.

## Eksterne lenker
*
Natur- og Miljøklagenævnet

**Natur- og Miljøklagenævnet** er den sentrale klageinstansen på hele natur-, plan- og miljøområdet i Danmark. Nevnden er sammensatt av sakkyndige, folketingsmedlemmer og personer utpekt av Højesteret.

Den daglige virksomheten ivaretas av et sekretariat som er organisert i en screeningenhet og fire saksbehandlende kontorer omhandlende planområdet, miljøområdet, naturområdet og vannområdet; samt et utviklings- og sekretariatskontor. Utover klagesaksbehandling formidler Natur- og Miljøklagenævnet informasjon om deres avgjørelser.

## Referanser
Fredagsmoské

**Fredagsmoské** (arabisk: ‏مسجد جامع‎ ; *Jama Masjid*) kalles de moskéer som i hovedsak er oppført for muslimernes fredagsbønn. Alle muslimske byer har i prinsipp en hovedmoské som kalles *fredagsmoskéen* eller *den store moské*.
Jumu’ah

**Fredagsbønnen**, eller **jumu'ah**, (arabisk: صلاة الجمعة, *ṣalāt al-jum‘ah*) er i islam den felles bønn i moskéen ved middagstid på fredagen og regnes oftest som en plikt for alle voksne mannlige sunnimuslimer.

Fredagsbønnen skiller seg i opplegget i noen grad fra middagsbønnen øvrige dager i uken, men den største forskjellen utgøres av den preken, *[[khutba]]*, som holdes av imamen, det vil si bønnelederen, eller noen annen fremstående person, før det felles bønneritualet.

## Litteratur
* S.D. Goitein: "The Origin and Nature of the Muslim Friday Worship“ in *Muslim World* 49 (1959), s. 183–195.
* Miriam Younes: *Diskussionen schiitischer Gelehrter über juristische Grundlagen von Legalität in der frühen Safawidenzeit: das Beispiel der Abhandlungen über das Freitagsgebet*. Würzburg 2010.

## Eksterne lenker
*
Kvalitet (sjakkuttrykk)

**Kvalitet** er et uttrykk innen sjakk som betegner styrkeforskjellen mellom spillernes samlede brikker, spesielt «offiserene», slik som tårn og løper eller tårn og springer. En spiller som bytter sitt tårn mot en løper eller springer taper eller ofrer en kvalitet, motstanderen vinner en kvalitet.

Kvalitetsberegning i sjakkturneringer er en metode for å skille spillere som har oppnådd samme poengsum på sluttabellen.
Isolerte folk

**Isolerte folk** eller **ukontaktede urfolk** er folkegrupper og samfunn som lever eller har levd, enten ved valg (folk som lever i frivillig isolasjon) eller ved omstendighet, uten noen betydelig kontakt med det globaliserte samfunn. Få mennesker har forblitt helt og holdent uten kontakt og ikke kontaktet av den globale sivilisasjon. Aktivister for urfolks rettigheter (de rettigheter som eksisterer i anerkjennelse av de særskilte forholdene til urbefolkningen), krever at slik grupper skal forbli etterlatt alene og uforstyrret. De hevder at kontakt vil forstyrre deres rett til selvbestemmelse. 

De fleste isolerte samfunn i dag er lokalisert i tette skogområder i Sør-Amerika, Ny-Guinea og Andamanene. Kunnskap om deres eksistens kommer hovedsakelig fra sjeldne og tidvis voldelige møter med nabostammer, og fra filmopptak fra fly. Isolerte stammer kan også mangle immunitet til vanlige sykdommer, hvilket kan drepe et stort antall av deres folk ved kontakt med den ytre verden.

Et eksempel på et isolert folk er en gruppe ukontaktede indianerne i Amazonas som i tiden rundt 2007 ble fotografert fra fly. 21 indianere, flest kvinner og barn, ble observert på elvebredden til Rio de Las Piedras i Madre de Dios-regionen i peruansk Amazonas. Området der de holder til er under sterkt press fra illegal hogst, og trues i tillegg av peruanske myndigheters planer om dramatiske utvidelse av oljevirksomheten i Amazonas.

## Referanser


## Eksterne lenker
* Survival International
* Indigenous Peoples Issues & Resources
* Cultural Survival
Stortingsvalget 2013 i Moskenes

**[[Stortingsvalget 2013]] i Moskenes** ble avholdt 9. september 2013 i Moskenes kommune i Nordland.
Det var  stemmeberettigede velgere i Moskenes. Av disse avga  stemme. De godkjente stemmene fordelte seg slik på partiene:

## Referanser
Dan Corneliusson

**Mats Dan Erling Corneliusson** (født 2. oktober 1961 i Trollhättan er en svensk tidligere fotballspiller. Corneliusson, som var spiss, vant UEFA-cupen med IFK Göteborg i 1982, og ble samme år toppscorer i Allsvenskan. Corneliusson ble senere utenlandsproff, og har spilt for klubber i Tyskland, Sveits og Italia. Corneliusson spilte for Sveriges herrelandslag fra 1982 til 1990, hvor han scoret tolv mål på 22 kamper.

## Meritter
;IFK Göteborg
* Allsvenskan (2): 1982, 1983
* Svenska Cupen (2): 1982, 1983
* UEFA-cupen (1): 1981/1982

;VfB Stuttgart
* Bundesligaen (1): 1983/1984

;Individuelt
* Toppscorer i Allsvenskan 1982 (12 mål)

## Referanser

## Eksterne lenker
* 
* Svenska Fotbollförbundet
Natanz

**Natanz** (persisk: نطنز) er en by i provinsen Esfahan i Iran. Folkemengden var i 2011 på 12&nbsp;281 innbyggere. 

Et anlegg for urananrikning ligger 30 kilometer nordvest for Natanz. 

Dens pærefrukter er velkjente.

## Referanser


## Litteratur
* Sheila S. Blair: *The Ilkhanid shrine complex at Natanz, Iran.* (Harvard Middle East papers) Harvard University, Cambridge 1986, ISBN 978-0932885029

## Eksterne lenker
* 
* Institute for Science and International Security 
* Stanford University entry on Natanz
* www.globalsecurity.org entry on Natanz
* Shrine Complex of Shaykh 'Abd al-Samad
* The Sheikh Abdolsamad Mosque in Natanz Iran
* Natanz County 
* natanz news
VIP Scandinavia

**VIP Scandinavia** (opprinnelig **Media Vision**) var et norsk investeringsselskap innen massemedia. Det ble grunnlagt i 1981 av Tomm Berntsen og Randolf Lie, og satset opprinnelig på oppkjøp av rettigheter til videofilmer. Selskapet hadde blant annet rettighetene til serien *[[Dallas (TV-serie)|Dallas]]*. Efterhvert forsøkte det å utvide sine forretningsområder til blant annet trykkmedia, men ble i 1987 slått konkurs med en gjeld på 200 millioner kroner. I kjølvannet av konkursen ble det blant annet avslørt at selskapet hadde hatt svært mangelfulle regnskapsrutiner. Den fikk et rettslig efterspill, og eierne ble dømt til betingede fengselsstraffer.

Både selskapets administrerende direktør Christian Thommessen og VIP Scandinavias vekst og fall er i eftertid blitt betegnet som symboler på 1980-tallets «jappetid».
## Referanser
Måkeveien (Tønsberg)

**Måkeveien** (1–13, 2–12) er en 600 meter lang gate på Træleborg i Tønsberg. Den går fra Stensarmen til Lardalgaten. Den krysser ringveien i et lyskryss som ble utvidet i 2014.

## Referanser
Idionycha

***Idionycha*** er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea). Slekten omfatter bare én kjent art.

## Levevis
Larvene lever i jorda der de eter på røtter.

## Utbredelse
Slekten er utbredt i Sørøst-Asia.

## Systematisk inndeling
Det er noe usikkert om slekten er holdbar.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Schizonychini 
******* Slekten *Idionycha* Arrow, 1932
******** *[[Idionycha verticalis]]* (Moser, 1915) (synonym *Idionycha excisa* Arrow, 1932)

## Kilder
* Keith, D. (2010). Sur *Brahmina verticalis* Moser, 1915, et *Idionycha excisa* Arrow, 1932 (Col., Scarabaeidae, Melolonthinae). *Bulletin de la Société entomologique de France* 115 (4), 2010 : 507-508. https://web.archive.org/web/20150408003120/http://www.lasef.org/new/115%284%29/15-1495%27%20Keith.pdf

## Eksterne lenker
*
Træleborgveien (Tønsberg)

**Træleborgveien** (2-12, 3-15) er en 500 meter lang gate på Træleborg i Tønsberg. Den fikk sitt offisielle navn i bystyret 15. juni 1932.

## Referanser
Eupegylis

***Eupegylis*** er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).

## Levevis
Larvene lever i jorda. De voksne billene er nattaktive og kommer til lys. De kan gjære en del skade ved å gnage på bladene på hageplanter.

## Utbredelse
Slekten er utbredt i Afrika (Kongo, Kamerun, Gabon).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Pegylini 
******* Slekten *Eupegylis* Duvivier, 1892
******** *[[Eupegylis confusa]]* Duvivier, 1892

## Eksterne lenker
*
Canuschiza

***Canuschiza*** er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).

## Utseende
Små til middelsstore (7,5-17 millimeter), avlange, parallellsidige, brune oldenborrer. Oversiden er mnokså kraftig og tett punktert, halvblank uten skjell eller påfallende hårkledning.

## Levevis
Larvene lever i jorda der de eter på røtter. De voksne billene kommer til lys om natten.

## Utbredelse
Slekten er endemisk for øya Sokotra.

## Systematisk inndeling
Revisjonen av *Canuschiza minuta*-gruppen er foreløpig ikke publisert, men også denne gruppen inneholder flere arter.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Schizonychini 
******* Slekten *Canuschiza* Lacroix, 1999
******** *Canuschiza insularis*-artsgruppen
********* *[[Canuschiza adah]]* Sehnal, Král & Bezděk, 2014
********* *[[Canuschiza croton]]* Sehnal, Král & Bezděk, 2014
********* *[[Canuschiza dracaena]]* Sehnal, Král & Bezděk, 2014
********* *[[Canuschiza firmihin]]* Sehnal, Král & Bezděk, 2014
********* *[[Canuschiza hagher]]* Sehnal, Král & Bezděk, 2014
********* *[[Canuschiza insularis]]* Lacroix, 1999
********* *[[Canuschiza jatropha]]* Sehnal, Král & Bezděk, 2014
********* *[[Canuschiza skand]]* Sehnal, Král & Bezděk, 2014
******** *Canuschiza minuta*-artsgruppen 
********* *[[Canuschiza minuta]]* Lacroix, 1999

## Kilder
* Lacroix M. (1999) Melolonthidae de Socotra. *Revue française d'Entomologie (N.S.)* 21(2):87-96
* Sehnal, R.,  Král, D. & Bezděk, A. (2014) *Canuschiza* of Socotra Island (Coleoptera: Scarabaeidae: Melolonthinae). Part 1. *Canuschiza insularis* species group. *Acta Entomologica Musei Nationalis Pragae* 54 (Supplement): 139-171. https://web.archive.org/web/20150405211014/http://www.aemnp.eu/PDF/54_s/54_s_139.pdf

## Eksterne lenker
*
Retten i Glostrup

**Retten i Glostrup** er en dansk førsteinstansdomstol (*[[byret]]*) i Glostrup. Domstolens rettskrets dekker følgende kommuner: Albertslund, Ballerup, Brøndby, Gladsaxe, Glostrup, Herlev, Hvidovre, Høje-Taastrup, Ishøj, Rødovre og Vallensbæk. Retten har derfor – målt etter innbyggertall – en av Danmarks største rettskretser. 

Retten i Glostrup ligger i Stationsparken 27 i Glostrup, som tidligere huset amtsgården i det gamle Københavns amt. Etter kommunalreformen i 2007 ble bygningene ledige, og ved den samtidige domstolsreformen, hvor blant annet rettene i Ballerup, Gladsaxe og Rødovre ble slått sammen med Retten i Glostrup, flyttet retten til de nye lokalene.

## Eksterne lenker
* Retten i Glostrup, domstol.dk
Træleborgodden (Tønsberg)

**Træleborgodden** (2-12) er en 650 meter lang blindvei på Træleborg i Tønsberg. Den går til næringsområdet utenfor Ringeveien på grensen til Presterødkilen naturreservat.

Bygningene i Træleborgodden 10 er den tidligere fabrikken Jarlsberg Mineralvann, hvor det ble produsert Coca-Cola fra 1969 til 1992. 

## Referanser
George Osborne

**George Gideon Oliver Osborne** (født 23. mai 1971) er en tidligere britisk konservativ politiker, medlem av Underhuset fram til 3. mai 2017 og Storbritannias finansminister fra 2010 til 2016. I 2017 ble han ansatt som redaktør i *[[London Evening Standard]]*.

Osborne er født i Paddington i London og er den eldste av fire gutter. Hans far, Peter Osborne, 17. baronett, grunnla firmaet Osborne & Little.

Osborne ble i 2016 utnevnt til medlem av Order of the Companions of Honour. Utnevnelsen fant sted etter at David Cameron gikk av som statsminister og benyttet seg av muligheten til å dele ut æresbevisninger som adelstitler og ordensutnevnelser, såkalte «resignation honours».

## Referanser


## Eksterne lenker
* 
* 
* 
*
Västtrafik

**Västtrafik AB** er et offentlig eid selskap som er ansvarlig for kollektivtrafikken i Västra Götalands län og Kungsbacka i Sverige. Västtrafik AB avgjør takster og rutetilbud for trikk, tog, buss og ferjer i området, som deretter bestilles fra ulike operatørselskaper. For buss og båt tildeles kontraktene etter anbudskonkurranser. For trikk forhandles kontrakter med Göteborgs Spårvägar. For tog gjelder at Västtrafik eier togene, mens de kjøres av selskaper etter anbudskonkurranser. Västtrafik månedskort gjelder også på en del SJ-tog (og Vy Ed–Göteborg). I 2009 ble det foretatt 220 millioner reiser med Västtrafik.

## Eksterne lenker
*
Anodorhynchus

* asurara
* hyasintara
* indigoara

***Anodorhynchus*** (av og til også kalt *blåaraer*) er ei slekt med store, blå arapapegøyer (Arini) som inkluderer tre arter. Alle artene er endemiske for Sør-Amerika. To av dem er truet av utryddelse og en kan være utdødd.

## Beskrivelse
Artene i slekten har blålig fjærdrakt, lang kileformet stjert og sort, kraftig krummet nebb. Utfargingen av fjærdrakten varierer mellom artene, fra intens koboltblå til blågrønn (kanskje også fiolettblå). Alle artene har dessuten nakne hudflekker nederst på kinnene mot undernebbet og rundt øynene. To av artene har også ei hudrand med naken gul hud på oversiden av overnebbet. 

## Atferd
Artene hekker i hule trestammer og i hulrom i steile sandbanker og klipper. Hunnen legger normalt to egg, men selv om begge skulle klekke er det sjelden mer enn en unge som vokser opp. De livnærer seg i hovedsak av ulike frø og nøtter, men spiser også frukt.

## Habitat
Fugler i slekten *Anodorhynchus* trives i åpne eller semi-åpne habitat og er endemiske for det sentrale og østlige Sør-Amerika, som har tropisk klima med jungel. 

## Arter
* asurara (*Anodorhynchus glaucus*), - rødlistet som *kritisk truet* (CR), men mulig utdødd, oppført på CITES Appendix 1 og 2- Argentina; Brasil; Paraguay; Uruguay
* hyasintara (*Anodorhynchus hyacinthinus*), - rødlistet som *sårbar* (VU), oppført på CITES Appendix 1 og 2- Bolivia; Brasil; Paraguay
* indigoara (*Anodorhynchus leari*), - rødlistet som *sterkt truet* (EN), oppført på CITES Appendix 1 og 2- Brasil

En fjerde fugl er også beskrevet, kalt fiolettara (*Anodorhynchus purpurascens*), men den savner vitenskapelig støtte som egen art. Den ble beskrevet av Walter Rothschild i 1905 og publisert i boken hans *Extinct Birds*, utgitt i 1907.

### Bildegalleri

Anodorhynchus glaucus.jpg|asurara(*A. glaucus*)70 cm lang
Anodorhynchus hyacinthinus -Australia Zoo -8-2c.jpg|hyasintara(*A. hyacinthinus*)100 cm lang
Anodorhynchus leari by Edward Lear.jpg|indigoara(*A. leari*)70 cm lang
Anodorhynchus purpuracens.jpg|fiolettara(*A. purpurascens*)?? cm lang


## Referanser

## Eksterne lenker
*
Great Northern Railway

**Great Northern Railway** er - eller var - navnet på flere jernbaneselskaper:

*Great Northern Railway (Australia)
*Great Northern Railway (Irland) - (1876-1958)
*Great Northern Railway (Storbritannia) - (1846-1923)
*Great Northern Railway (USA) - (1889-1970)
*Great Northern Railway of Canada - (1892-1907)
Gertrude Weaver

**Gertrude Weaver** (født 1898, død 2015) var en amerikansk superhundreåring som ved sin død var 116 år og 276 dager gammel og dermed den eldste personen i verden med bekreftet alder på det tidspunktet. Hun ble født i Arkansas nær grensen til Texas. Hun ble den eldste personen i USA da  døde den 17. desember 2012. Da den japanske kvinnen Misao Okawa døde den 1. april 2015 overtok Weaver statusen som verdens eldste person. Etter hennes død overtok Jeralean Talley statusen som verdens eldste person.

## Biografi
Weavers foreldre var Charles Gaines (født mai 1861) og Ophelia Jeffreys (født desember 1866), som var leilendinger. Hun ble gift i 1915 og fikk fire barn.

På hennes 116. fødselsdag kunngjorde Gerontology Research Group (GRG) at de hadde verifisert hennes alder, og at hun dermed var eldre enn Jeralean Talley, som inntil da hadde statusen som den eldste levende amerikaner.

## Se også
* Verdens eldste personer

## Referanser
Gary Locke

**Gary Locke** er navnet til flere personer:

*Gary Locke (amerikansk politiker) (født 1950) – kinesisk-amerikansk politiker og ambassadør til Kina
*Gary Locke (skotsk fotballtrener) (født 1975) – skotsk fotballtrener og tidligere spiller
*Gary Locke (engelsk fotballspiller) (født 1954) – tidligere engelsk fotballspiller
Freddie Forsland

**Freddie Forsland** er en svensk tidligere fotballspiller. Forsland, som var målvakt, spilte 36 kamper for Malmö FF i Allsvenskan fra 1969 til 1973.

## Referanser


## Litteratur
*

## Eksterne lenker
*
Alcohol and Tobacco Tax and Trade Bureau

**Alcohol and Tobacco Tax and Trade Bureau** (forkortet **TTB**) er en amerikansk føderal etat underlagt Finansdepartementet. TTB har ansvar for å håndheve regelverket for produksjon og import av tobakk og alkoholholdige drikker.

TTB ble opprettet 24. januar 2003 fra avdelinger utskilt fra Bureau of Alcohol, Tobacco, Firearms and Explosives som samtidig ble overført til Justisdepartementet.

## Referanser


## Eksterne lenker
*